Diari Oficial de la Generalitat Valenciana


Sumari del DOGV 5753, del 30-04-2008 (2008/5160)

RESOLUCIÓ de 16 d'abril de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la d'11.979 m², situada a Benidorm (Alacant), partida Salt de l'Aigua, realitzada per l'ajuntament del dit municipi a favor de la Generalitat, per a ser destinada a la regularització patrimonial de l'institut d'educació secundària "L'Almadrava".
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5753

Data del DOGV
:   30-04-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5160


Data del document
:   16-04-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Benidorm
    * propietat immobiliària
    * cultura regional
    * transmissió de la propietat

RESOLUCIÓ de 16 d'abril de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la d'11.979 m², situada a Benidorm (Alacant), partida Salt de l'Aigua, realitzada per l'ajuntament del dit municipi a favor de la Generalitat, per a ser destinada a la regularització patrimonial de l'institut d'educació secundària "L'Almadrava". [2008/5160]  
L'Ajuntament de Benidorm, en sessió plenària realitzada el dia 30 de juliol de 2007, va acordar la cessió gratuïta a la Generalitat de la parcel·la de la seua propietat, d'11.979 m² de superfície, situada en la partida Salt de l'Aigua de la dita població, on es troba ubicat l'institut d'educació secundària "L'Almadrava". L'immoble és resultat d'operacions de segregació i agrupació de diverses finques propietat de l'ajuntament que figuren en l'Inventari de Béns de la corporació amb el caràcter de domini públic.  
A proposta de la conselleria d'Educació es van iniciar els tràmits legals oportuns per a l'acceptació de la cessió de la parcel·la.  
La cessió es realitza amb la finalitat de destinar la parcel·la a la regularització patrimonial de l'institut d'educació secundària "L'Almadrava".  
En conseqüència, basant-se en els articles 37 i 44 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Benidorm de la parcel·la de 11.979 m² de superfície, situada en la partida Salt de l'Aigua de la dita població, que confronta: nord, terrenys propietat de la Generalitat de la Comunitat Valenciana; sud, terrenys de propietat municipal i col·legi Mestre Gaspar López; est, parvulari del col·legi Mestre Gaspar Lopez i IES Bernat de Sarrià; i oest, terrenys de propietat municipal destinats a futur viari.  
Esta parcel·la és resultat de les operacions de segregació i agrupació descrites en l'informe de l'enginyer tècnic en topografia de l'ajuntament de data 12 de juny de 2007 de les finques següents propietat de l'ajuntament inscrites en el Registre de la Propietat de Benidorm 2:  
1. Finca de 4.300 m² de inscrita al tom 39, llibre 173, foli 1, finca 4095, inscripció 1ª, de la qual se segreguen 4.227 m².  
2. Finca de 13.500 m² inscrita al tom 500, llibre 9, foli 83, finca 793, inscripció 1ª, de la qual se segreguen 7.311 m².  
3. Finca de 5.570 m² inscrita al tom 242, llibre 107, foli 44, finca 14355, inscripció 1ª, de la qual se segreguen 441 m².  
Referència cadastral: no consta.  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Benidorm, s'efectua amb la condició de destinar la parcel·la a regularització patrimonial de l'institut d'educació secundària "L'Almadrava", i amb subjecció al que disposa l'article 37 de la Llei 14/2003, de Patrimoni de la Generalitat.   
Tercer  
L'immoble acceptat s'haurà d'incorporar a l'Inventari General de Béns i Drets de la Generalitat, en concepte de bé de domini públic afecte al servici públic educatiu i adscrit a la conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 16 d'abril de 2008.- El conseller d'Economia, Hisenda i Ocupació: Gerardo Camps Devesa